Diari Oficial de la Generalitat Valenciana


Sumari del DOGV 1241, del 09-02-1990 (1990/816509)

RESOLUCIÓ de 26 de gener de 1990, de la Direcció General de Treball, per la qual es disposa el registre i publicació del Conveni Col lectiu de Manipulat i Envasat per al Comerç i Exportació de Cítrics.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1241

Data del DOGV
:   09-02-1990

Secció del DOGV
:   ALTRES DISPOSICIONS

Número del document
:   1990/816509


Data del document
:   26-01-1990

Organisme emissor
:   Conselleria de Treball i Seguretat Social

Tipus de document
:   Resolució

Resolució de 26 de gener de 1990, de la Direcció General de Treball, per la qual es disposa el Registre i Publicació del Conveni Col.lectiu de Manipulat i Envasat per al Comerç i Exportació de Cítrics.  
Vist el text articulat del Conveni Col·lectiu de Treball del Sector de Manipulat i Envasat per al Comerç i exportació de cítrics de la Comunitat Valenciana, subscrit el dia 5 de desembre de 1989, d'una part per la Federació d'Exportadors de cítrics de la província de València i l'Associació Professional d'Exportadors de la província de Castelló i d'altra en representació dels treballadors, per les organitzacions sindicals UGT-FTT, CC OO-Camp. i SU, presentat davant la Direcció General de Treball en data 18 de gener de 1990, i segons l'article 90, apartats 2 i 3 de la Llei 8/1980, de 10 de març, Estatut dels Treballadors, i en el RD 1040/81, de 22 de maig, sobre Registre i Dipòsit dels Convenis Col·lectius de Treball, aquesta Direcció General de Treball, d'acord amb les competències que té transferides segons RD 4105/82, de 29 de desembre, ha resolt:  
Primer  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la Comisió Negociadora, i Dipòsit del text original del Conveni.  
Segon  
Disposar-ne la publicació al Diari Oficial de la Generalitat Valenciana.  
Valencia, 26 de gener de 1990.   
El Director General de Treball:   
Eduard Montesinos i Chilet.  
Text del Conveni Col·lectiu de Treball acordat del dia 5 de desembre de 1989 entre les empreses i els treballadors del manipulat i envasat per al comerç i exportació de cítrics.  
Article 1. Ambit territorial  
Les bases d'aquest pacte seran d'aplicació en tot el territori de la Comunitat Valenciana.  
Article 2. Ambit funcional  
Obligarà el conjunt d'empreses, de qualsevol naturalesa, dedicades al Manipulat i Envasat per al Comerç i Exportació de Cítrics.  
Article 3. Ambit personal  
Serà d'aplicació a tot el personal, sense distinció de Grups, dels inclosos en l'article 38 de la Reglamentació Nacional de Manipulat i Envasat per al Comerç i Exportació dels Agres, aprovada per Ordre de 28 d'octubre de 1957.  
Article 4. Ambit temporal  
La vigència d'aquest conveni serà de dues campanyes, l?entrada en vigor tindrà lloc, a tots els efectes, el 1r. d'octubre de 1989, qualsevol que siga la data d'aparició en el Diari Oficial de la Generalitat Valenciana, i la seua vigència acabarà el 30 de setembre de 1991.  
Quan acabe es prorrogarà automàticament, any rera any, si amb una antelació mínima de tres mesos a la data del seu venciment, o si s'escau, a la de qualsevol de les pròrrogues, cap de les parts l?hagués denunciat.  
Article 5. Quadre de rendiments mínims  
Els rendiments mínims que s'establesquen als magatzems de confecció i manipulació per jornada de treball, seran els següents:  
1) Caixes estàndard. Hom considera que el rendiment d'una encaixadora en la primera temporada per a la varietat «Navel», és de 25 caixes.  
Hom considera que el rendiment d'una encaixadora en la primera temporada per a la varietat «Cadenera», és de 23 caixes.  
En la segona temporada (Sanguina), de 20 caixes.  
Per a tapadors i fleixadors hom considera un rendiment diari de 650 caixes  
Muntar caixes: 350 caixes  
Timbradores, rendiment per a 1.100 kg  
2) Confecció a doll. Per a tota mena de taronja, 100 per 100 empaperada, rendiment mitjà obrera diari, 500 kg  
Per a mandarines empaperades. Treball d'una dona, 225 kg  
Taronja en cartrons (a doll), 75 cartrons.  
Taronja en cartrons confeccionada, 50 cartrons.  
Taronja saquets amb màquina elèctrica, grup 3 persones, saquet d?1 kg, 1.500 per persona.  
3) Caixes armades. Rendiment per persona, pes net 20/22 kg per caixa, 50 caixes.  
4) Safetes mandarines i clementines. Rendiment per obrera, mandarines Satsuma i mandarina roja, 35 caixes.  
Rendiment per obrera en Clementina, 30 caixes.  
Nota. Aquests rendiments s'entenen en magatzems perfectament mecanitzats, sempre que els treballs es realitzen amb la deguda continuïtat quant a la varietat de fruites i calibre dins la jornada de treball i subsistiran mentre que no siguen expressament modificats per la Comissió encarregada de la seua revisió, que es crea en aquest conveni. Per tal de controlar la producció en els magatzems, a cada encaixadora li serà assignat un número que servesca per comprovar el nombre de caixes que confecciona en la jornada i llur qualitat.  
Article 6. Comissió rendiments mínims  
Es crea una Comissió formada per sis vocals empresaris i sis treballadors, els quals seran de lliure designació de la Comissió Paritàría encarregada de revisar el quadre actualment en vigor.  
Aquesta Comissió tindrà les funcions:  
Classificar els magatzems per grups homogenis en atenció al grau de mecanització dels treballs, aprovar el nou quadre de rendiments per a cadascun dels magatzems segons classificació acordada, el quadre del qual substituirà a l'actualment en vigor des de l'hora de la seua aprovació. Proposar a la Comissió Paritària, si ho creu avinent, l'acord de valoració de lloc de treball en cada grup de magatzems que pogués servir de base a l?establiment d'un sistema de retribució amb incentiu i qualsevol altra mesura que pogués adoptar-se que tinga com a finalitat l?elevació dels rendiments mínims sense perjudici de les retribucions salarials convingudes.  
Aquesta Comissió podrà demanar l'assessorament tècnic d'alguna empresa dedicada a l?estudi de les millores de mètodes en la producció i racionalització del treball.  
Les mesures que en aquest sentit propose la Comissió de rendiments seran estudiades per la Comissió Paritària del Conveni, la qual podrà acordar la seua aplicació en un o diversos Grups de Magatzems.  
Article 7. Condicions econòmiques  
Les retribucions pactades en aquest Conveni per a les distintes categories són les que figuren en els quadres de salaris units a aquest text com a annex.  
Per al personal del Grup III el salari/hora resultarà de dividir el salari setmanal entre el nombre d'hores setmanals vigent.  
Revisió salarial:  
Els quadres salarials que figuren en l'annex a aquest conveni s'incrementaran per al segon any de vigència amb el percentatge que establesca l?index Ponderat dels Preus al consum de l'any 1989 més un punt.  
Clàusula de garantia salarial:  
En el cas que l?IPC acumulat del 01.10.89 al 30.09.90, siga superior a l?increment pactat (7'5%) s'actualitzaran els quadres salarials en aplicar la diferència, amb efectes per al conveni següent. Es farà d'igual manera el segon any de vigència.  
Clàusula d'actualització:  
Si alguna de les categories fixades en aquest conveni es quedara per sota del salari mínim interprofessional, calculat d'acord amb els respectius criteris establerts per la jurisprudència per a cada província, s'actualitzarà d'immediat fins arribar al 100 per 100 d'aquest, i restarà establert, si s'escau, en les quanties que resulten del càlcul per a cadascuna de les províncies.  
En les retribucions del grup III, en el salari dia s'inclouen tots els conceptes salarials a què el treballador tinga dret, com són salari base, gratificacions extraordinàries, vacances, diumenges i festius, participació en beneficis i altres parts proporcionals.  
Per a la Província de Castelló.  
L'import de les gratificacions extraordinàries del mes de juliol i de nadal seran 30 dies del salari per als treballadors fixos, dels Grups I, II i IV.  
Article 8. Ascensos  
Els auxiliars administratius, passaran a la categoria immediata superior d'oficials de 2ª. automàticament, en complir els 5 anys d'antiguitat al servei de l?Empresa.  
Article 9. Categories professionals  
Es mantenen les categories professionals següents:  
a) Marcadors-Collidors.  
Per als corredors de fruita, es manté la categoria professional, amb la denominació de «Marcadors-Collidors», que afegí al Grup 3r. de la Reglamentació; la definició del qual és la següent:  
«Són les persones perites o pràctiques que al servei d'una Empresa determinada, realitzen les operacions de contractació i compra de fruites amb destinació a llur posterior manipulació en els magatzems de l?Empresa, coneixen perfectament les plantacions de tarongers, i tenen capacitat per a determinar la producció dels horts per la seua simple apreciació personal, tant si el tracte es tanca amb l'agricultor amb requeriment ulterior d'aprovació per part de l?empresari, com si vincula a aquest sense necessitat d'aquesta aprovació.» Aquest personal dedica la seua activitat, exclusivament, al servei de l?Empresa durant la duració de la campanya, realitza alhora funcions connexes o complementàries, com són l?ordenació del treball de collida, control de les colles ordenació dels capatassos d'aquestes, els talls a cobrir durant cada jornada i coordinar la funció de collida perquè al magatzem hi haja constantment el proveïment requerit a les necessitats de la comercialització.  
Serà assimilat als En carregats de Magatzem a efectes de Seguretat Social.  
b) Conductor de carretó elevador mecànic.  
Es la persona capacitada i autoritzada per l?Empresa que té encomanada la conducció del carretó elevador mecànic i la seua conservació i cura i elements accessoris. Serà assimilada als Fusters-Muntadors de 1r., tant a efectes de líquid a percebre com a efectes de Seguretat Social.  
c) Encarregat de màquines.  
Es la persona a càrrec de la qual està el bon funcionament, entreteniment i conservació d'un tren de confecció, marcant el ritme de treball, i està al seu càrrec la connexió i la desconnexió d'aquest.  
Serà assimilat als Fusters Muntadors de 1ª tant a efectes del líquid a percebre com a efectes de Seguretat Social.  
d) Controlador d'entrades.  
Es la persona a càrrec de la qual es troba el control de l?entrada de fruites en el magatzem, llur posterior classificació, controlant l'existència dels stocks de fruites al magatzem. Serà assimilat als Fusters Muntadors de 1.ª tant a efectes de líquid a percebre com pel que fa a la cotització a la Seguretat Social.  
e) Controlador de càrrega i eixida.  
Es la persona a càrrec de la qual es troba la classificació de les eixides i la distribució dels embarcaments. Serà assimilat als Fusters Muntadors de 1ª tant a efectes de líquid a percebre com als de cotització a la Seguretat Social.  
Article 10. Vacances  
El personal fix dels Grups I, II i IV, afectats per aquest Conveni, tindrà dret a 30 dies naturals de vacances anuals retribuïdes, sempre que la seua antiguitat en l'Empresa siga igual o superior a un any.  
A més dels dies que figuren com a festius en el Calendari Laboral, en les festivitats de Setmana Santa, per al personal fix, seran dies de vacances el Dissabte Sant i el dilluns següent al Diumenge de Resurrecció, i es treballarà, en canvi, el dimarts dia complet.  
Article 11. Jornada laboral  
La jornada de treball del personal fix serà la legal de 40 hores setmanals de treball efectiu, equivalent a 1.826 hores anuals, distribuïdes segons acord entre empreses i treballadors.  
La jornada de treball del personal pertanyent als Grups III i IV serà la legal de 40 hores setmanals, establida per Llei 4/1983, de 29 de juny, en cap cas no podran realitzar-se més de nou hores diàries de treball efectiu de caràcter ordinari. Distribuïdes segons acord entre les empreses i els delegats de personal o comitès d'empresa, en llur condició d'òrgans de representació legal dels treballadors.  
Seran considerats dies treballats els de presència.  
Article 12. Comissió paritària de vigilància  
Les parts deliberants acorden crear la Comissió Paritària de Vigilància d'aquest Conveni com a òrgan d'interpretació, conciliació obligatòria i vigilància del seu acompliment.  
Article 13. Funcions de la Comissió  
1. Interpretació autèntica del Conveni i, si s'escau, emissió del preceptiu informe previ al plantejament de qualsevol conflicte col·lectiu.  
2. Arbitratge dels problemes o qüestions que els siguen sotmesos per les parts o en els supòsits concretats en aquest text.  
Especialment coneixerà dels problemes que puguen plantejar-se en relació amb l'aplicació de determinats centres de treball de la Llei de Jornada Màxima Legal, a petició de qualsevol de les parts, i dictarà laude que resolga l'assumpte plantejat. Si aquest no és acatat per les parts, la Comissió elevarà l?expedient a l'autoritat competent perquè servesca a aquesta d'antecedent per a la resolució que pertoque.  
Igualment haurà de substanciar les reclamacions que davant aquesta puga formular qualsevol productor pel que fa a la seua classificació professional o sistema d'ascens vigent, i resoldrà mitjançant laude allò que crega just.  
3. Conciliació obligatòria, davant la Comissió Paritària prèvia al plantejament de qualsevol conflicte.  
4. Vigilància del compliment d'allò pactat.  
5. Estudi de l?evolució de les relacions entre les parts contractants, donant especial importància a la classificació del personal per la seua responsabilitat, capacitació i esforç. La Comissió vetlarà per tal que les empreses i els treballadors es troben afiliats i cotitzen a la Seguretat Social, realitzant els tràmits necessaris perquè als magatzems tots els productors i les empreses complesquen amb les obligacions imposades per les disposicions, sobre Seguretat Social.  
6. L'estudi i aprovació si s'escau, de les mesures proposades per la Comissió de Rendiments que tinga com a finalitat la millora d'aquests.  
7. Assumir l?obligació de dirimir aquelles situacions que puguen crear-se a la posada en pràctica per tal d'aplicar l'antiguitat amb anterioritat al 1r. de novembre de 1975, i també les que pogueren plantejar-se a partir d'aquesta data.  
8. Totes les altres activitats tendents a l?eficàcia pràctica major del Conveni.  
Article 14  
Les funcions i activitats que té atribuïdes la Comissió Paritària de Vigiància, exigeixen acomplir inexcusablement el tràmit de conciliació prèvia, davant aquesta, en tots els problemes col·lectius que puguen plantejar-se, més que més els de conflicte col·lectiu, havent-se d'emetre el preceptiu informe si no hi ha acord.  
En cas de dubte, la Comissió elevarà consulta a l'autoritat Laboral.  
Article 15  
La Comissió Paritària de Vigilància tindrà el seu domicili, indistintament, en les Secretaries de la Comissió: Per part empresarial, la Federació d'Exportadors de Cítrics de la Província de València, plaça de l'Ajuntament, 29, 2n i l'Associació Professional d'Exportadors de Fruites de la Província de Castellà, c/ Alloza, 6, 2n, i per part dels sindicats: UGT, Av. de l'Antic Regne de València, 63, 3r, 5.ª, València. CC OO. C/ Vila Barberà, 6, baix, i SU, c/ Cardenal Cisneros, 50, 1r, d'Algemesí.  
Article 16  
La citada comissió estarà formada de sis membres -3 empresaris i 3 treballadors, i els assessors jurídics respectius, aquests sense dret a vot, també es designarà igual nombre de suplents que formaran part de la Comissió quan per causa de força major resulte impossible l'assistència dels membres titulars.  
Article 17  
El President i Secretari de la Comissió seran els que aquesta designe en cada reunió d'entre els seus membres.  
Article 18  
Els membres empresaris i treballadors seran elegits per les respectives organitzacions.  
Article 19  
Els assessors jurídics seran designats lliurement per les representacions respectives.  
Article 20  
Amb estricta dependència de la Comissió Paritària, que podrà delegar totes o part de les seues funcions, es crea en les localitats on hi hagen magatzems de taronja i es demane la seua necessitat, totes les Comissions Paritàries Comarcals o Locals que calguen per acomplir millor les finalitats del Conveni.  
Article 21  
Les Comissions Comarcals o Locals es formaran amb 6 vocals -3 per cada part-, nomenats de la mateixa manera assenyalada per a la Comissió Paritària.  
Article 22  
La Presidència i Secretaria d'aquestes Comissions Paritàries, correspondran a les persones elegides pels vocals designats.  
Article 23  
Els augments periòdics per any de servei aplicable a aquesta activitat queden modificats en el sentit de suprimir el límit de sis quinquennis establerts, que d'ara endavant no tindran altra frontera que la legal, i es percebran en quantia del 10% amb absolut respecte als drets adquirits i sense perjudici de les particularitats establertes per tal d'aplicar l'antiguitat a la província de Castelló.  
Article 24  
Encara que aquest concepte és d'abonament obligatori al personal fix discontinu o de campanya, atés l'article 40é de la Reglamentació vigent i Resolució de la Direcció General de Treball de 3 de febrer de 1973, generant, per tant, un dret individual a favor dels treballadors de temporada per reclamar l'abonament, la Representació Social i Econòmica considera que això crea situacions conflictives que escau evitar i, conseqüentment, acorden:  
1) Efectes amb anterioritat al 31 d'octubre de 1975.  
a) Empreses que han treballat únicament en primera temporada fins al 31 de gener.  
El productor que ha treballat un mínim de 51 dies, tindrà dret a un any d'antiguitat; el que haja treballat menys de 51 dies, posat que d'haver-los completat li correspondrà un any d'antiguitat com adés s'ha dit. Si la suma total completara els 51 dies, els dies que excedesquen no s'acumularan a la temporada següent. Les empreses que hagen treballat únicament la segona temporada, tindran els mateixos condicionants que per a la primera temporada.  
b) Empreses que hagen treballat les dues temporades  
Els productors que hagen treballat més de 120 dies tindran dret a un any d'antiguitat, sense que l'excés dels 120 dies puga acumular-se ni a l'any precedent ni al següent.  
Per als treballadors que hagen treballat menys de 120 dies s'acumularan a l'any anterior si no havien assolit els 120 dies o als anys anteriors o successius fins assolir els 120 dies. Els que ultrapassen els referits 120 dies no es podran acumular a l'any següent.  
A més, com tradicionalment i per imposició legal, té obligació la Comissió Paritària d'intervenir en l'aplicació i interpretació del Conveni, ambdues parts accepten l?obligació de dirimir les situacions que puguen crear-se en la posada en pràctica sobre l'aplicació de l'antiguitat amb anterioritat al 1r. de novembre de 1975, com també les que pogueren plantejar-se a partir d'aquesta data mentre estiga en vigor el Conveni.  
Així mateix, totes aquelles reclamacions econòmiques pendents referides a antiguitat amb anterioritat al 03.10.75, es consideraran totalment liquidades.  
A fi de resoldre la consulta elevada per la Comissió Paritària anterior a l'Autoritat laboral, respecte de les discrepàncies d'interpretació sobre determinades qüestions per tal d'aplicar l'antiguitat amb anterioritat al In de novembre de 1975, i en reunió realitzada davant l'Il·lm. Sr. Delegat Provincial de Treball per la susdita Comissió, s'arribà als acords següents.  
1. Pel que fa al còmput de l'antiguitat es prendran en consideració els dies efectivament treballats.  
2. En el supòsit d'interrupcions en el treball durant més de cinc campanyes seguides, intervindrà la Comissió Paritària en cada cas particular per determinar si el treballador té o no dret a l'antiguitat; i si les interrupcions es produeixen dins els cinc anys últims treballant en alguna de les campanyes, les empreses acceptaran els dies treballats per tal de sumar-los als dies de la campanya que es treballe, a fi de determinar un any d'antiguitat.  
Aquest acord es refereix a la regulació de l'antiguitat anterior a 1r. de novembre de 1975.  
3. Les Empreses estan obligades abans d'iniciar la campanya, a comunicar per escrit als treballadors que els efecte, el dia que s'inicia la campanya per a llur incorporació, i es considerarà abandó de treball en el cas que el treballador no s'incorpore sense justificar la incompareixença, que haurà de ser necessàriament qualsevol de les referides en les Lleis o Disposicions Vigents.  
2. Efectes a partir de 1r. de novembre de 1975.  
a) Empreses que treballen únicament en 1.ª temporada.  
Als productors que presten llurs serveis en Empreses que només treballen en el mes de novembre, se'ls garantirà un mínim de 17 dies de treball, que seran suficients per adquirir el dret a un any d'antiguitat.  
Si alguna Empresa treballara únicament durant dos mesos, els productors solament necessitaran complir 34 dies de treball perquè se'ls reconega un any d'antiguitat.  
Els productors que presten llurs serveis en Empreses que treballen fins el 31 de gener, necessitaran 51 dies de treball per adquirir el dret a que se'ls reconega un any d'anguitat.  
Les Empreses que treballen l?expressat període, encara que havent acabat la campanya, garantiran a llurs productors 17 dies mensuals de treball, com a mínim, a l?efecte únic de reconeixement de l'antiguitat.  
b) Empreses que treballen des de començament de campanya al 30 d'abril.  
Els productors que treballen en Empreses l'activitat de les quals comença a principi de campanya i acaba en 30 d'abril, necessitaran complir 102 dies de treball per tenir dret a que se'ls reconega el dret a un any d'antiguitat.  
Si algunes Empreses no completaren el període indicat al paràgraf anterior, es descomptaran dels 102 dies expressats, 17 dies per cada mes que haja estat inactiva l?Empresa.  
c) Empreses que treballen la temporada completa.  
Els productors que presten llurs serveis en Empreses que treballen del 15 d'octubre al 15 de juny, necessitaran un mínim de 120 dies de treball per tenir dret a què se'ls reconega un any d'antiguitat.  
En tots el supòsits previstos podrà accedir-se al nombre mínim de dies treballats acumulant els treballs d'un mes als anteriors o posteriors, sempre que es produesquen dins d'una mateixa campanya.  
Si alguna Empresa romangués inactiva algun mes dels compresos en la campanya, s'haurà de descomptar del total dels 120 dies de treball, 17 dies per cada mes de l?esmentada inactivitat.  
Particularitats de l'antiguitat aplicables a la Província de Castelló.  
Per al personal de campanya o eventual s'estableix l'antiguitat per quinquennis amb un límit màxim de sis.  
Per tal de calcular l'antiguitat referida al període de temps anterior a la data del Conveni 78/79, es computarà tot el temps treballat en la mateixa empresa, amb una interrupció màxima d'una campanya, i la suma total de dies treballats al mateix magatzem es dividirà per 280 dies, i el resultat constituirà els anys de serveis en l?empresa. Per tant, s'entén que existeix una anualitat a efectes d'antiguitat, si té treballats 280 dies, amb la interrupció d'una campanya. Aquesta antiguitat s'abonarà sempre amb un 5% sobre el salari base per quinqueni i a partir de la publicació del Conveni de la campanya 78/79.  
A fi de computar els anys de servei a partir del Conveni 78/79, el càlcul es farà comptant 17 dies de treball per mes, encara que el treballador no prestara el servei en aquests 17 dies per causes no imputables a ell.  
D'aquesta manera s'estableix l?escala següent:  
Per un mes d'activitat, 17 dies computables; per dos, 34; per tres, 51; per quatre, 68; per cinc, 85; per sis, 102; per set, 119; per vuit, 136; per nou, 153.  
En qualsevol cas s'entén que no es podrà acumular els dies de treball que excedesquen de 17 als mesos següents. Tota aquesta regulació s'entén a partir de la signatura del Conveni 1978/79 amb el 10% del salari base per quinqueni adquirit a partir de la campanya 1978/79.  
En el supòsit que el treballador faltara, per la seua voluntat, un total de 10 dies, sense justificació durant la campanya, o abandonara aquesta abans de l'acabament, hi perdrà automàticament l'antiguitat.  
Aquesta forma retributiva de l'antiguitat en cap supòsit, implica renúncia de drets per ambdues parts sinó més bé manera d'adoptar la normativa a les característiques del sector.  
Article 25é. Llicència per matrimoni  
Si durant el transcurs de la campanya contrau matrimoni l'home o dona treballadors fixos discontinus o de temporada, s'acomodarà, quant a permisos, al que regula l'Article 37.3 apartat a) de l'Estatut dels Treballadors.  
Article 26é. Ajuda per defunció  
Els treballadors fixos discontinus o de temporada que estiguen al servei de l'Empresa quan esdevinga la mort, i tinga reconegut un quinqueni d'antiguitat hauran de percebre els drets-havents un subsidi de defunció de 15 dies de sou total. A la província de Castelló la quantia del subsidi serà de 30 dies del sou total.  
Tindran dret a aquesta ajuda el vidu o vídua o parent del finat que convisquera amb ell habitualment. En cas de no conviure amb el finat els anterior familiars esmentats, s'abonarà aquest subsidi a aquelles persones que demostren haver satisfet les despeses produïdes pel sepeli.  
Article 27é. Salari/hora professional  
D'acord amb el Decret de 17 d'agost de 1973, el salari/hora professional dels treballadors afectats per aquest Conveni, és l'inclòs sota aquesta denominació en la columna corresponent dels Quadres de Salaris aprovats per al Grup III, i en la columna dels aprovats per als Grups I, II i IV.  
El salari/hora professional incrementat per l'antiguitat corresponent a cada productor, servirà de base per a calcular el valor de l?hora extraordinària que a cadascun se li haja d'abonar.  
Article 28. Absorbilitat  
Qualsevol augment que es produeix durant la vigència del Conveni se haurà de tenir en compte per a la seua absorció. No afectà a la província de Castelló.  
Article 29. Garanties personals  
Es respectaran les condicions individuals més beneficioses que el personal afectat pel Conveni estiga gaudint en l'actualitat.  
CLAUSULES ADDICIONALS  
1.ª Les Empreses estan obligades a complir l?horari de treball.  
2.ª Als efectes de cotització, qualsevol que siga el nombre d'hores que es treballe diàriament, la base de cotització tindrà si més no la quantia mínima que estiga vigent en cada moment, sense perjudici de les contractacions a temps parcial.  
Ambdues parts consideren que ha de ser modificat el punt sisé de la resolució de la Direcció General de la Seguretat Social de tretze d'agost de 1971 en el sentit d'afegir-hi dos dies de cotització per cada cinc treballats segons el quadre següent: Dies treballats: 1, 2, 3, 4, 5, 6, 7, 8, 9, 10. Dies cotitzats: 2, 3, 5, 6, 7, 9, 10, 12, 13, 14, etc.  
3.ª Es obligació de l?Empresa estendre tots els mesos els rebuts individuals justificatius del pagament de salaris per duplicat segons el model oficial aprovat a aquest efecte pel Ministeri de Treball, lliurant-se un exemplar al treballador, a l?hora de fer efectiu el seu salari i arxivant-se l'altre exemplar en l?Empresa, ambdós exemplars signats per cada interessat i segellats per l?empresa.  
4.ª Les empreses facilitaran a les diferents organitzacions sindicals lloc adequat, dintre els centres de treball, per posar els butlletins d'informació i propaganda de cada Sindicat legalitzat amb implantació en l?Empresa.  
5.ª Llevat de les modificacions contingudes en aquest Conveni, es mantindrà en tota vigència allò establert per la Reglamentació Nacional de Treball per al Manipulat i Envasat per al Comerç i Exportació dels Agris, en concordància amb les altres disposicions vigents.  
6.ª Contractació eventual.  
A partir de la campanya 1981/82, i per a la província de Castelló, a partir de la campanya 1989/90, aquells treballadors que siguen contractats eventualment durant una campanya i tornen a ser contractats la següent, per segona vegada, tindran dret preferent per a llur posterior contractació, sense pèrdua del caràcter eventual.  
Igualment gaudiran de preferència per adquirir la condició de treballador fix de caràcter discontinu, o de temporada, amb la mateixa categoria professional que tenia quan era eventual, en el supòsit que l?Empresa amplie la plantilla d'aquest tipus de treballadors.  
Els models de contractació eventual seran posats en coneixement dels representants dels treballadors i registrats en la corresponent Oficina d'Ocupació tots els contractes que es concerten segons els citats models.  
7.ª Quan per disminució de treball, o per qualsevol altra circumstància, hi hagués necessitat de prescindir de personal de magatzem fix discontinu de duració determinada, s'establiran torns rotatius entre els treballadors, segons categories, informant-se degudament de tot això al Comitè o si s'escau als delegats de personal, fent-se contar que tindran preferència en aquesta rotació els fixos discontinus i els contractats de duració determinada sobre els eventuals.  
8.ª Models de la Seguretat Social TC-1 i TC-2.  
Les empreses exposaran, en lloc destacat del centre de Treball, els últims justificants de cotització de Règim General de la Seguretat Social i estaran a disposició de l?òrgan de representació dels treballadors els mencionats documents.  
9.ª Borsa d'hores  
Els representants dels treballadors podran acumular, cedint hores d'un representant a altre, cada un d'ells, fins un màxim mensual de les quaranta hores establertes en l'Estatut dels Treballadors, per a la qual cosa, mensualment, i durant els deu primers dies d'aquest, comunicaran a la Direcció de l'Empresa en quins membres del Comitè o Delegats de personal s'acumulen les hores, fins a l'esmentat límit, i sense ultrapassar el màxim total que correspon als representants dels treballadors.  
10. Hores extraordinàries  
Totes les hores extraordinàries que es realitzen, dintre els límits assenyalats per l'article 35 de l?Estatut dels Treballadors, seran abonades amb l?increment del setanta-cinc per cent sobre el salari corresponent a l?hora ordinària.  
Les parts, ateses les peculiaritats del sector, pacten expressament que es consideraran hores extraordinàries estructurals les necessàries per a comandes imprevistes, períodes puntes de producció, absències imprevistes i altres circumstàncies de caràcter estructural derivades de la naturalesa d'aquesta activitat.  
11. Visites al metge.  
Els treballadors tindran dret a dues hores al mes, com a màxim, per a assistir a consulta mèdica en ambulatori, sempre que l?horari d'aquesta consulta coincidesca amb l?horari de treball. Aquestes hores no excediran de 16 a l'any, i, en tot cas, els treballadors hauran de justificar degudament a l?Empresa la seua utilització.  
12. Els treballadors fixos discontinus que a l?inici de la campanya es troben en la verema o bé realitzant treballs for d'aquesta província, hauran de ser avisats per l?Empresa per a llur incorporació al treball amb una antelació, si més no, de sis dies naturals.  
Per tal de gaudir d'aquest termini de preavis hauran de complir-se els requisits següents:  
a) Haver avisat el treballador a l'Empresa la seua decisió d'acudir a la verema o qualsevol altre treball temporal fora d'aquesta província.  
b) Indicar un domicili en mateixa localitat on estiguen domiciliats per rebre el preavis.  
Les empreses podran oposar-se a que els treballadors fixos discontinus gaudesquen aquest benefici en tots aquells casos en què les peticions ultrapassen la tercera part del personal de cada categoria, respectant l'ordre de petició i si hi manca, la major antiguitat al lloc d'oposició.  
13. Per a la província de Castelló. Les empreses posaran a disposició dels treballadors els mitjans de transport que calguen quan per raó de llur contractació així ho exigesquen les disposicions legals vigents o abonaran les susdites despeses en metàl·lic.  
14. En compliment d'allò pactat en l'article 16 d'aquest Conveni les parts nomenen els membres de la Comissió Paritària de Vigilància per tota la vigència d'aquest Conveni:  
Per part dels empresaris.  
Titulars:  
Sr. Vicent Bru i Parra. Sr. Rafael Capella i Villanova. Sr. Bernat Carrió i Carrascosa.  
Suplents:  
Sr. Vicent Fenollar i Gisbert. Sr. Miquel Lázaro i Ibars. Sr. Alfred Garcia i Borràs.  
Per part dels treballadors.  
Titulars:  
Sr. Josep Vicent Esteve i Giner. Sr. Lluís Molina i Llandel. Sr. Vicent Navalon i Camarasa.  
Suplents:  
Sr. Josep Rizal Gómez i Bosch. Na Soledat Montaner i Huercio. Sra. Anna M.ª Yunta i Cespedes.  
Els membres presents en l'acte de llur nomenament accepten els càrrecs i en prenen possessió.  
D'absoluta conformitat amb el que s'ha exposat, per unanimitat, signen el text que antecedeix els següents Comissionats:  
Per part dels empresaris.  
Per part dels treballadors.  
Veure imatge